  Виталий Пронин Россилэн Президентэзлэн бадӟым пресс-конференцияз трос пумо ужпумъёс ӝутэмын. Россиысь спортсменъёсын герӟаськем югдур, быгатӥсь нылпиослы юрттӥськон, Арктикаез азинтон но мукет юанъёс. Озьы ик чузъяськиз юан: ку пенсие потон арлыд кузёятэмын луоз? - Европаысь вань кунъёс пенсие потон арлыдэз ӝутӥзы ни. Талы дур басьтӥсьёс шуо, туала система кылдытэмын вал ни 1930-тӥ арын. Улон кузёямен пенсионеръёслэн лыдзы будоз, нош ужасьёс кулэсмозы. Пенсионной арлыдэз ӝутонлы пумит кариськисьёс шуо, экономикаез инновационной кароно. Соку ужан интыос кулэсмозы, нош пенсие потон арлыдэз ӝутӥд ке, тросэз ужтэк кылёзы. Ваньзэ радызъя учконо, лыдъяно. Выль сямез улонэ, шуак ӧвӧл, пумен пыӵатоно. Павел Вахрушев Мария Векшина http://udmdunne.ru/2017/12/vladimir-putinlehn-press-konferenciys-me%D3%B5ak-ehfir/  